จี้รัฐอุ้มมหาวิทยาลัยเอกชนก่อนปิดตัวเพิ่ม
เด็กลดพ่นพิษกระทบอุดมศึกษาทุกประเภท สสอท.รวมกลุ่มช่วยเหลือ,ตามที่วิทยาลัยศรีโสภณ จ.นครศรีธรรมราช และมหาวิทยาลัยเอเชียน จ.ชลบุรี ได้แจ้งความประสงค์ต่อคณะกรรมการการอุดมศึกษา ขอเลิกดำเนินกิจการ ซึ่ง กกอ.ได้เสนอเรื่องถึงกระทรวงศึกษาธิการ เพื่อประกาศคำสั่งกระทรวงศึกษาธิการ ให้เลิกกิจการ โดยมีการเผยแพร่ทางราชกิจจานุเบกษานั้น ดร.พรชัย มงคลวานิช อธิการบดีมหาวิทยาลัยสยาม ในฐานะนายกสมาคมสถาบันอุดมศึกษาเอกชนแห่งประเทศไทย (สสอท.) เปิดเผยว่า สถาบันอุดมศึกษาเอกชน 2 แห่งดังกล่าว เป็นมหาวิทยาลัยเอกชนที่ไม่ได้ดำเนินการมานานแล้ว เนื่องจากมีปัญหาเรื่องจำนวนนักศึกษา ซึ่งขณะนี้มหาวิทยาลัยทุกแห่งทั้งรัฐและเอกชน ต่างก็ได้รับผลกระทบเรื่องจำนวนนักศึกษา ซึ่ง สสอท.พยายามผลักดันให้มหาวิทยาลัยเอกชนอยู่รอดต่อไปได้ โดยเน้นเรื่องการสร้างคุณภาพ และให้มหาวิทยาลัยเอกชนร่วมมือกันเองให้มากขึ้น ทั้งร่วมมือกับหน่วยงานอื่นๆ เพื่อพัฒนาคุณภาพการเรียนการสอนให้ได้มาตรฐาน โดยปัจจุบันมหาวิทยาลัยเอกชนทั้งหมด 70 กว่าแห่ง มีมหาวิทยาลัยขนาดใหญ่ไม่เกิน 10 แห่ง ที่เหลือเป็นขนาดกลางและขนาดเล็ก ทำให้การบริหารจัดการแต่ละแห่งไม่สามารถบริหารจัดการต่อไปได้,นายก สสอท.กล่าวต่อว่า มหาวิทยาลัยเอกชนเป็นส่วนหนึ่งในการช่วยพัฒนาบุคลากรของประเทศ หากได้รับการส่งเสริม สนับสนุน ก็จะช่วยยกระดับคุณภาพของบัณฑิตไทยได้ โดยเฉพาะภาครัฐก็สามารถเข้ามาช่วยส่งเสริมมหาวิทยาลัยเอกชนได้อย่างมาก อาทิ การพัฒนาบุคลากรของมหาวิทยาลัย เพราะหากมีบุคลากรที่ดี มีคุณภาพ ย่อมส่งผลต่อการศึกษาของไทย หรือสนับสนุนโครงการ กิจกรรม หรืองานวิจัยที่สอดคล้องกับนโยบายของรัฐบาล การใช้ทรัพยากรสารสนเทศ และทุนการศึกษา เนื่องจากนักศึกษามหาวิทยาลัยเอกชนจำนวนมากมาจากครอบครัวชนชั้นกลางและครอบครัวยากจน หากมหาวิทยาลัยเอกชนไม่ได้รับการสนับสนุน คาดว่าในอนาคตอาจจะมีมหาวิทยาลัยเอกชนถูกปิดตัวหรือยุบรวมมากขึ้น.
 เนื่องจากมีปัญหาเรื่องจำนวนนักศึกษา ซึ่งขณะนี้มหาวิทยาลัยทุกแห่งทั้งรัฐและเอกชน ต่างก็ได้รับผลกระทบเรื่องจำนวนนักศึกษา 
มหาวิทยาลัยเอกชน,นักศึกษา,มหาวิทยาลัยรัฐ,สสอท.,เลิกกิจการ,การศึกษา